કાન પર જ્યારે બહેરાશ બહાદુર નામનો યોદ્ધો આક્રમણ કરે છે, ત્યારે તે શ્રવણશક્તિનો ખાતમો બોલાવી દે છે. આવા એક બહેરા કાકાની વાત ખૂબ જાણીતી છે. કાકાએ ભત્રીજાને ઘેર જઈ પૂછ્યું કે ‘પેલી મોના ક્યાં ગઈ ?’ ભત્રીજો બોલ્યો : ‘એ તો માસીને ઘેર ગઈ.’ કાકાએ સામો સવાલ કર્યો : ‘નાસી ગઈ ? કોની સાથે નાસી ગઈ ?’ ભત્રીજો ખિજાયો, ‘કાકા, નાસી નથી ગઈ. એને તો અહીં રાખીને ભણાવવાની છે.’ કાકા બોલ્યા : ‘પરણાવવાની ? કોની સાથે પરણાવવાની છે ?’